ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புற திட்டமிடல் குறித்த 2 நாள் தேசிய மாநாட்டில், போக்குவரத்து சார்ந்த வளர்ச்சி, உள்ளூர்ப் பகுதி திட்டங்கள் மற்றும் தில்லியின் பெருந்திட்டம் 2041 பற்றிய தொழில்நுட்ப அமர்வுகள் இடம்பெறும்
நகர்ப்புற திட்டமிடல் குறித்த தேசிய மாநாட்டிற்கு மத்திய வீட்டுவசதி மற்றும் நகர்ப்புற மேம்பாட்டு அமைச்சகம் 2023 ஜூலை 13 மற்றும் 14 தேதிகளில் புதுதில்லி விஞ்ஞான் பவனில் ஏற்பாடு செய்துள்ளது. மாநில நகர்ப்புற வளர்ச்சித் துறைகளின் முதன்மைச் செயலாளர்கள், தலைமை நகரத் திட்டமிடுவோர், மாநில நகர் மற்றும் கிராமத் திட்டமிடல் துறைகள், நகர்ப்புற வளர்ச்சி அதிகாரிகள் மற்றும் நகர்ப்புற உள்ளாட்சி அமைப்புகள் மற்றும் முன்னணி கல்வி நிறுவனங்களின் தலைவர்கள் உட்பட 700 க்கும் அதிகமானோர் 2 நாள் நகர்ப்புற திட்டமிடல் தேசிய மாநாட்டில் தங்கள் பங்கேற்பை உறுதிப்படுத்தியுள்ளனர்.
நாடு முழுவதும் புதுமையான நகர்ப்புற திட்டமிடல் நடைமுறைகளில் பல்வேறு நல்ல முயற்சிகள் மற்றும் முன்முயற்சிகள் காணப்படுவதால், நகர்ப்புற திட்டமிடலில் உள்ள நல்ல நடைமுறைகளை வெளிப்படுத்துவதில் மாநிலங்கள் மற்றும் யூனியன் பிரதேசங்கள் தங்கள் அனுபவங்களைப் பகிர்ந்து கொள்வதற்கான வாய்ப்பை இம்மாநாடு வழங்கும். இதனை மத்திய வீட்டுவசதி, நகர்ப்புற மேம்பாடு, பெட்ரோலியம் மற்றும் இயற்கை எரிவாயுத் துறை அமைச்சர் திரு ஹர்தீப் சிங் பூரி தொடங்கி வைப்பார்..
மாநாட்டின் போது மாநிலங்கள், யூனியன் பிரதேசங்கள் மற்றும் நகர்ப்புற திட்டமிடல் கல்வி நிறுவனங்கள் பல்வேறு நகரங்களில் தாங்கள் மேற்கொண்ட திட்டங்களைக் காட்சிப்படுத்தும் கண்காட்சிக்கும் ஏற்பாடு செய்யப்பட்டுள்ளது. சென்னையில் போக்குவரத்து சார்ந்த வளர்ச்சியை செயல்படுத்துதல், இந்தூர் மற்றும் சென்னையில் உள்ளூர் பகுதி திட்டத்தை செயல்படுத்துதல், சூரத் மற்றும் புனேவில் நகர திட்டமிடல் திட்டத்தை செயல்படுத்துதல், ஜீரோ பள்ளத்தாக்கில் சுற்றுச்சூழல் சார்ந்தப் பெருந்திட்ட அணுகுமுறை போன்ற சில நல்ல நடைமுறைகள் இதில் காட்சிப்படுத்தப்படும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1938945
பிரதமர் அலுவலகம்
தேசிய கடல்சார் வாரம் தொடங்கப்படுவதற்கு பிரதமர் வாழ்த்து தெரிவித்துள்ளார்
துறைமுகம் சார்ந்த வளர்ச்சியை நோக்கி மேற்கொள்ளப்படும் முயற்சிகள், பொருளாதார வளத்திற்கு கடற்கரைகளை திறத்தல் ஆகியவற்றை வலுப்படுத்தும் தேசிய கடல்சார் வாரத்திற்கு பிரதமர் திரு நரேந்திர மோடி வாழ்த்து தெரிவித்துள்ளார்.
தேசிய கடல்சார் வாரம் தொடங்குவதை குறிக்கும் வகையில் பிரதமருக்கு முதலாவது கடல்சார் கொடியை அணிவித்தது குறித்த தகவலுடன் மத்திய அமைச்சர் திரு சர்பானந்த சோனாவால் வெளியிட்டிருக்கும் ட்விட்டருக்கு பிரதமர் பதிலளித்துள்ளார். இந்தியாவின் புகழ்மிக்க கடல் வாணிப வரலாற்றைக் கொண்டாடும் வகையில், ஏப்ரல் 5 அன்று தேசிய கடல்சார் தினம் கடைப்பிடிக்கப்படுகிறது.
ட்விட்டரில் பிரதமர் கூறியிருப்பதாவது:
“நமது வளமான கடல்சார் வரலாற்றுடனான இணைப்பை ஆழப்படுத்தும் வாய்ப்பாக தேசிய கடல்சார் வாரம் இருக்கட்டும். துறைமுகம் சார்ந்த வளர்ச்சியை நோக்கி மேற்கொள்ளப்படும் முயற்சிகள், பொருளாதார வளத்திற்கு கடற்கரைகளை திறத்தல் ஆகியவற்றையும் இது வலுப்படுத்தட்டும்.”
சிறுபான்மையினர் நலன் அமைச்சகம்
வக்ஃப் நிலங்கள் சட்ட விரோத ஆக்கிரமிப்பு
1995ஆம் ஆண்டின் வக்ஃப் சட்டத்தின் 32-வது பிரிவில் மேற்கொள்ளப்பட்ட திருத்தத்தின்படி, வக்ஃப் வாரிய சொத்துகளை பராமரிக்கும் அதிகாரம் மாநில வக்ஃப் வாரியங்களுக்கு வழங்கப்பட்டுள்ளது, சட்டவிரோதமாக ஆக்கிரமிக்கப்பட்டுள்ள வக்ஃப் வாரிய சொத்துகளை மீட்க, சட்டப்பூர்வ நடவடிக்கையை வக்ஃப் வாரியங்கள் எடுக்க முடியும். மேலும் வக்ஃப் சட்டத்தின் 54 மற்றும் 55-வது பிரிவுகள் ஆக்கிரமிப்பை அகற்றவும், ஆக்கிரமிப்பாளர்கள் மீது நடவடிக்கை எடுக்கவும் வகை செய்கின்றன. எனவே, இது குறித்த விவரங்கள் மத்திய அரசால் பராமரிக்கப்படவில்லை.
வக்ஃப் சட்டத்தில் மேற்கொள்ளப்பட்ட முக்கிய திருத்தங்களின்படி, மாநில / யூனியன் பிரதேச வக்ஃப் வாரியங்கள் குறிப்பிட்டக் காலத்திற்குள், வக்ஃப் நிலங்களை அளவை செய்ய நில அளவை ஆணையர்களை நியமித்துக் கொள்ளலாம். முறையான அனுமதியின்றி வக்ஃப் சொத்துக்களை ஆக்கிரமிப்பு செய்தவர்கள் மீது கடும் நடவடிக்கை எடுக்கவும், ஜாமீனில் வெளிவர முடியாத வழக்குப் பதியவும், மாநில வக்ஃப் வாரியங்களுக்கு அதிகாரம் வழங்கப்பட்டுள்ளது, வக்ஃப் சொத்துக்கள் குறித்த பிரச்சினைகளுக்கு தீர்வுகாண, மூன்று உறுப்பினர் தீர்ப்பாயங்களையும் அமைத்துக் கொள்ளலாம். இந்த நடவடிக்கைகளை மத்திய அரசு கண்காணிக்கும்.
மாநில வக்ஃப் வாரியங்கள், மத்திய வக்ஃப் கவுன்சிலுக்கு அளித்த தகவலின்படி, 2015-16ஆம் நிதியாண்டில் வக்ஃப் சொத்துகளிலிருந்து வசூலிக்கப்பட்ட தொகை ரூ.29,78,06,985 ஆகும்.
மக்களவையில் எழுத்து மூலம் அளித்த பதிலில், மத்திய சிறுபான்மையினர் நலத்துறை அமைச்சர் திரு. முக்தார் அப்பாஸ் நக்வி தெரிவித்தார்.
===============
(Visitor Counter : 385
பிரதமர் அலுவலகம்
குஜராத்தின் வியாராவில் வளர்ச்சிப் பணிகளுக்கு அடிக்கல் நாட்டி பிரதமர் ஆற்றிய உரையின் முக்கிய அம்சங்கள்
பாரத் மாதா கி ஜே! பாரத் மாதா கி ஜே!
பல பகுதிகளிலிருந்து வருகை தந்துள்ள தங்களின் ஆர்வத்தை காணும் போது மனம் மகிழ்ச்சி அடைகிறது. இதைப் பார்க்கும் போது, நமது ஆற்றல் அதிகரிக்கிறது. இதற்கு நன்றிக்கடனாக, உங்களின் வளர்ச்சிக்கு முழு மனதோடு நான் முயற்சி செய்வேன். இன்று அடிக்கல் நாட்டப்பட்டிருக்கும் நூற்றுக்கணக்கான கோடி ரூபாய் மதிப்பிலான திட்டங்கள்கூட தபி, நர்மதா உள்ளிட்ட ஒட்டுமொத்த பழங்குடி மக்கள் பகுதி மேம்பாட்டோடு தொடர்புடையவை.
பழங்குடி மக்கள் நலன் மற்றும் பழங்குடி சமூகத்தினர் நல்வாழ்வு என 2 வகையான கொள்கைகளை நாடு கொண்டிருக்கிறது. ஒரு பக்கம் பழங்குடி மக்களின் நலன் பற்றி கவலைப்படாத கட்சிகள் உள்ளன. அவை பழங்குடி மக்களுக்கு தவறான வாக்குறுதிகளை அளிக்கும் வரலாற்றைப் பெற்றுள்ளன. மறுபக்கம் பிஜேபி போன்ற கட்சி பழங்குடியினர் நல்வாழ்வுக்கு எப்போதும் முன்னுரிமை அளிக்கிறது. பழங்குடியினர் பாரம்பரியங்களை முந்தைய அரசுகள் கேலிக்குரியதாக ஆக்கின. மறுபக்கம் நாங்கள் பழங்குடியின பாரம்பரியங்களுக்கு மதிப்பளிக்கிறோம். பழங்குடி சமூகங்களின் நல்வாழ்வு எங்களின் உயர் முன்னுரிமையாக இருக்கிறது. நாங்கள் எங்கே அரசமைத்தாலும் பழங்குடியினர் நல்வாழ்வுக்கு உயர் முன்னுரிமை அளிக்கிறோம்.
மின்சாரம், சமையல் எரிவாயு இணைப்பு, கழிப்பறை, வீட்டுக்கு செல்வதற்கான சாலை, அருகிலேயே மருத்துவ மையம், கண்ணுக்கு எட்டிய தூரத்திலேயே வருவாய்க்கான வசதி, குழந்தைகளுக்கான பள்ளி, ஆகியவற்றுடன் எனது பழங்குடி சகோதர சகோதரிகளுக்கு சொந்தமாக வீடுகள் இருக்கவேண்டும்..
சகோதர, சகோதரிகளே, குஜராத்தில் உள்ள பழங்குடி சமூகத்தினரின் அடிப்படைத் தேவை மற்றும் விருப்பத்தை நிறைவேற்ற வனமக்கள் நலத்திட்டம் அமல்படுத்தப்படுகிறது. தபி மற்றும் அதன் அருகே உள்ள பழங்குடி மக்கள் வாழும் மாவட்டங்களைச் சேர்ந்த ஏராளமான புதல்விகள் பள்ளிக்கும், கல்லூரிக்கும் செல்வதை இன்று காணமுடிகிறது. தற்போது பழங்குடி சமூகத்தைச் சேர்ந்த ஏராளமான புதல்வர்களும், புதல்விகளும் அறிவியல் படிக்கிறார்கள். மருத்துவர்களாகவும், பொறியளார்களாகவும் ஆகிறார்கள். 20-25 ஆண்டுகளுக்கு முன் இங்கே பிறந்த இளைஞர்களுக்கு உமர்காம் முதல் அம்பாஜி வரையிலான ஒட்டுமொத்த பழங்குடியின பகுதியிலும் மிகச் சில பள்ளிகளே இருந்ததை நினைவு கூர்ந்த பிரதமர், அறிவியல் படிப்பதற்கு குறைந்த வசதிகளே இருந்தன. குஜராத்தில் நேற்று தொடங்கப்பட்ட மிகச் சிறந்த பள்ளிகளுக்கான இயக்கத்தின் கீழ், பழங்குடியின மக்கள் வாழும் வட்டங்களில் சுமார் 4 ஆயிரம் பள்ளிகள் நவீனமாக்கப்படும்.
நண்பர்களே, பழங்குடியின குழந்தைகளுக்கான கல்வி உதவித் தொகைக்கு நிதி ஒதுக்கீடு இருமடங்காக்கப்பட்டுள்ளது. நமது பழங்குடியின குழந்தைகளின் கல்விக்கு சிறப்பு ஏற்பாடுகளை நாங்கள் செய்துள்ளோம். வெளிநாடு சென்று படிக்கவும், நிதியுதவி வழங்கப்படுகிறது. கேலோ இந்தியா போன்ற திட்டங்களின் மூலம் விளையாட்டுக்களில் வெளிப்படைத்தன்மையைக் கொண்டுவந்ததால் ஏற்பட்டுள்ள நன்மைகள் மூலம் பழங்குடியின இளைஞர்களுக்கு புதிய வாய்ப்புகள் வழங்கப்படுவதோடு அவர்கள் ஆற்றலை வளர்த்துக் கொள்ளவும் முடிகிறது.
பழங்குடியினர் நல்வாழ்வுக்கான அமைச்சகம் ஒரு காலத்தில் இல்லை. முதல் முறையாக அடல் ஜி அரசில்தான் பழங்குடியினர் நல்வாழ்வுக்காக அமைச்சகம் உருவாக்கப்பட்டது. அவரது ஆட்சிக்காலத்தில் கிராம சாலைத் திட்டம் தொடங்கப்பட்டது. இதனால் பழங்குடியினர் வாழும் பகுதிகள் பயனடைந்தன.
கடந்த 8 ஆண்டுகளில் பழங்குடியினர் நலனுக்கான பட்ஜெட் 3 மடங்குக்கு மேல் அதிகரித்துள்ளது.அனைவரின் முயற்சியுடன் வளர்ச்சியடைந்த குஜராத்தை வளர்ச்சி அடைந்த இந்தியாவை நாம் கட்டமைப்போம்.
பெட்ரோலியம் மற்றம் இயற்கை எரிவாயு அமைச்சகம்
மத்தியப் பெட்ரோல் மற்றும் இயற்கை எரிவாயு அமைச்சருடன் சவுதி எண்ணெய் அமைச்சர் தொலைபேசியில் ஆலோசனை
சவுதி அரேபியாவுக்கான எரிசக்தி, தொழில் மற்றும் இயற்கை வளங்கள் அமைச்சர் திரு. காலித் அல்-ஃபாலிஹ் மத்தியப் பெட்ரோலியம் மற்றும் இயற்கை எரிவாயுத் துறை அமைச்சர் திரு. தர்மேந்திர பிரதானை சந்தித்து தற்போதுள்ள எண்ணெய்ச் சந்தை சூழலில் இருநாடுகளுக்கு இடையிலான தொடர் கூட்டு ஒத்துழைப்பு குறித்து ஆலோசனை தெரிவித்தார். ரஷ்யாவுக்கான எரிசக்தி துறை அமைச்சர் திரு. அலெக்சாண்டர் நோவக், எண்ணெய் உற்பத்தி மற்றும் ஏற்றுமதி நாடுகள் அமைப்பின் தலைவராக உள்ள ஐக்கிய அரசு எமிரேட்டின் எரிசக்தி துறை அமைச்சர் திரு. சுஹைல் அல் மசூரி உள்ளிட்ட எண்ணெய் உற்பத்தி மற்றும் ஏற்றுமதி நாடுகள் அமைப்பில் உள்ள மற்றும் இல்லாத பெரும் உற்பத்தி நாடுகளுடன் நடைபெற்று வரும் ஆலோசனைகள் குறித்து திரு. அல்-பாலிஹ் அமைச்சர் பிரதானிடம் எடுத்துக்கூறினார்.
விலை உயர்வு மற்றும் அது நுகர்வோரிடமும் இந்திய நாட்டிலும் ஏற்படுத்தும் எதிர்மறை தாக்கங்கள் குறித்து அமைச்சர் பிரதான் கவலை தெரிவித்தார். விலைகள் நிலையானதாகவும் நியாயமானதாகவும் இருக்க வேண்டும் என்ற தனது விருப்பத்தை அமைச்சர் பிரதான் வலியுறுத்தினார். உலகளாவிய பொருளாதார வளர்ச்சிக்கு ஆதரவு அளிப்பது சவூதி அரேபியாவின் முக்கிய இலக்குகளில் ஒன்றாகும் என அமைச்சர் பிரதானிடம் அமைச்சர் அல்-ஃபாலிஹ் உறுதி அளித்தார். நிலையான விநியோகம் குறித்த தமது உறுதிப்பாட்டிற்கு மறு உறுதி அளித்த அவர், இதர உற்பத்தியாளர்களுடன் இணைந்து போதுமான அளவு விநியோகம் மற்றும் விலை நியாயமாக இருப்பதையும் அரசு உறுதிப்படுத்தும் என்றார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சிறந்த தேசிய நெடுஞ்சாலை விருதுகள் 2020-க்கான விண்ணப்பங்கள் வரவேற்பு
சிறந்த தேசிய நெடுஞ்சாலை விருதுகள் 2020-க்கான விண்ணப்பங்களை மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் வரவேற்றுள்ளது. திட்ட நிர்வாகம், செயல்பாடு மற்றும் பராமரிப்பு, பசுமை நெடுஞ்சாலை, புத்தாக்கம், நெடுஞ்சாலை பாதுகாப்பு, சுங்கச்சாவடி நிர்வாகம், சிக்கலான தருணங்களில் சிறந்தப் பணி ஆகிய 6 பிரிவுகளில் மிகச் சிறப்பான செயல்பாட்டுக்காக இந்த விருதுகள் ஆண்டுதோறும் வழங்கப்படுகின்றன. இதற்கான விண்ணப்பங்களை https://bhoomirashi.gov.in/awards இணையதளத்தில் இம்மாதம் 19-ந் தேதி வரை சமர்ப்பிக்கலாம். இந்த ஆண்டு டிசம்பர் மாதத்தில் விருது பெறுவோர் பட்டியல் அறிவிக்கப்படும்.
மேலும் விவரங்களுக்கு –
https://pib.gov.in/PressReleasePage.aspx?PRID=1654462
பிரதமர் அலுவலகம்
சிஸ்கோ நிறுவன தலைவருடன் பிரதமர் சந்திப்பு
சிஸ்கோ நிறுவன தலைவரும், தலைமைச் செயல் அதிகாரியுமான திரு சக் ராபின்சை பிரதமர் திரு நரேந்திர மோடி சந்தித்தார்.
திரு ராபின்சின் டிவிட்டர் பதிவுக்கு பிரதமர் டிவிட்டரில் பதில் கூறியிருப்பதாவது:
“@ChuckRobbins உங்களை சந்தித்ததில் மகிழ்ச்சி, @Cisco நிறுவனம் இந்தியாவில் பெருமளவிலான வாய்ப்புகளை பயன்படுத்தி கொள்வதை காண்பது சிறப்பு.”
தொலைதொடர்பு மற்றும் தகவல் தொழில்நுட்ப அமைச்சகம்
தேசிய தகவலியல் மையத்தின் பெயரில் போலியான குறுஞ்செய்தி: பொதுமக்களுக்கு எச்சரிக்கை
தேசிய தகவலியல் மையத்தின் பெயரில் வேலை வாய்ப்பு பற்றி அனுப்பப்படும் குறுஞ்செய்தி போலியானது, அதனை பொதுமக்கள் நம்ப வேண்டாம் என்று அந்த மையம் எச்சரித்துள்ளது.
இத்தகைய குறுஞ்செய்தி அனுப்பப்படுவதாக தகவல் அறிந்த தேசிய தகவலியல் மையம், இது குறித்த உடனடி விசாரணையை மேற்கொண்டு, இது ஒரு போலியான குறுஞ்செய்தி என்பதையும், தேசிய தகவலியல் மையத்தின் உள்கட்டமைப்பிலிருந்து இந்த செய்தி அனுப்பப்படவில்லை என்பதையும் கண்டறிந்தது. தொலைத்தொடர்பு சேவை வழங்குனர்களுடன் ஒருங்கிணைந்து மையத்தின் குழுவினர் மேற்கொண்ட விசாரணையில், தனியார் குறுஞ்செய்தி சேவை வழங்குனரின் உள்கட்டமைப்பின் வாயிலாக இந்த போலியான குறுஞ்செய்தி அனுப்பப்பட்டிருப்பது தெரியவந்தது. இந்த குறுஞ்செய்தி தேசிய தகவலியல் மையத்தின் பெயரை தவறாக பயன்படுத்துவதாலும், நிதி மோசடி நடவடிக்கைகளில் ஈடுபடும் சாத்திய கூறு இருப்பதாலும், இந்த சம்பவத்தை இந்திய கணினி அவசரநிலை நடவடிக்கைக் குழுவின்  கவனத்திற்கு தகவலியல் மையம் கொண்டு சென்றது. மேலும், இத்தகைய செய்தியை அனுப்பியவர்களைக் கண்டறிவதற்காக சட்ட அமலாக்க முகமைகளிடம் புகார் தெரிவிக்கப்பட்டுள்ளது.
இந்த போலியான குறுஞ்செய்தி கிடைத்தால், incident@cert-in.org.in மற்றும் https://cybercrime.gov.in ஆகிய மின்னஞ்சல் மற்றும் மின் முகவரியில் பொதுமக்கள் புகார் தெரிவிக்குமாறு கேட்டுக்கொள்ளப்படுகின்றனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள்/யூனியன் பிரதேசங்களுக்கு 59.86 கோடிக்கும் அதிகமான தடுப்பூசிகள் வழங்கப்பட்டுள்ளன
கொவிட்-19 தடுப்பு மருந்து வழங்கலின் வேகத்தையும் வீச்சையும் நாடு முழுவதும் தொடர்ந்து அதிகரிக்க மத்திய அரசு உறுதி பூண்டுள்ளது. அனைவருக்கும் தடுப்பூசி வழங்கும் நடவடிக்கை 2021 ஜூன் 21 அன்று தொடங்கியது.
அதிக தடுப்பூசி டோஸ்களை கிடைக்க செய்து, அவற்றின் எண்ணிக்கை குறித்து மாநிலங்கள்/யூனியன் பிரதேசங்களுக்கு முன்கூட்டியே தெரியப்படுத்தி, தடுப்பூசி விநியோக சங்கிலி தொடர்ந்து முறைப்படுத்தப்பட்டு வருகிறது.
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு இதுவரை, 59.86 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும், 17,64,000 கொவிட் தடுப்பூசி டோஸ்களை கூடுதலாக வழங்கவுள்ளது.
4.05 கோடிக்கும் அதிகமான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்கள் வசம் தற்சமயம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749524
பாதுகாப்பு அமைச்சகம்
இந்தியா - சீனா ராணுவ சீனியர் கமாண்டர்களின் 13வது கூட்டம்
இந்தியா - சீனா ராணுவ கமாண்டர்களின் 13வது கூட்டம், சுசூல் - மோல்டோ எல்லையில் கடந்த 10ம் தேதி நடந்தது. இந்தக் கூட்டத்தில் கிழக்கு லடாக் எல்லைக் கட்டுப்பாட்டுப் பகுதியில் மீதமுள்ள பிரச்சினைகளைத் தீர்ப்பதில் இரு தரப்பினரும் கவனம் செலுத்தினர். ஏற்கனவே இருந்த நிலைப்பாட்டை சீன தரப்பினரின் தன்னிச்சையாக மாற்ற முயன்றதாலும், இருதரப்பு ஒப்பந்தங்களை மீறியதாலும் எல்லைக் கட்டுப்பாட்டுப் பகுதியில் பிரச்சினை எழுந்ததாக இந்திய தரப்பினர் சுட்டிக் காட்டினர். ஆகையால் எல்லைக் கட்டுப்பாட்டுப் பகுதியின் மேற்குப் பகுதியில் மீண்டும் அமைதியை ஏற்படுத்த சீன ராணுவத்தினர் தகுந்த நடவடிக்கைகளை எடுக்க வேண்டியது அவசியம். துஷான்பே நகரில் இருநாட்டு வெளியுறவுத்துறை அமைச்சர்கள் சமீபத்தில் நடத்திய கூட்டத்தில் எல்லையில் மீதமுள்ள பிரச்னைகளைத் தீர்க்க ஒப்புக் கொண்டனர். அவர்களின் வழிகாட்டுதலின் படி பிரச்சினைகள் விரைவில் தீர்க்கப்பட வேண்டும். அப்போதுதான் இருதரப்பு உறவில் முன்னேற்றம் ஏற்படும் என இந்தியத் தரப்பில் வலியுறுத்தப்பட்டது. பிரச்சினைகளைத் தீர்க்க ஆக்கப்பூர்வமான ஆலோசனைகளை இந்தியத் தரப்பு வழங்கியது. ஆனால் இதற்கு சீனத் தரப்பினர் ஒப்புக் கொள்ளவில்லை. அவர்களால் முன்னோக்குத் திட்டங்களை வழங்க முடியவில்லை. அதனால் இந்தக் கூட்டத்தில் எல்லைப் பிரச்னைகளுக்குத் தீர்வு ஏற்படவில்லை.
தகவல் பரிமாற்றம், நிலைத்தன்மை ஆகியவற்றை பராமரிக்க இருதரப்பினரும் ஒப்புக் கொண்டனர். ஒட்டுமொத்த இருதரப்பு உறவைக் கருத்தில் கொண்டு, பிரச்சினைகளுக்கு விரைவில் தீர்வு காண, இருதரப்பு ஒப்பந்த நெறிமுறைகள் படி சீனா செயல்படும் என எதிர்பார்க்கப்படுகிறது.
-----
(Visitor Counter : 214
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 162.92 கோடியைக் கடந்தது
நாட்டில் கடந்த 24 மணி நேரத்தில் 62 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 162.92 கோடியைக்  கடந்தது. 1,77,12,517 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,67,753 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,70,71,898 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 93.15 சதவீதமாக உள்ளது. கடந்த 24 மணி நேரத்தில் 2,55,874 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 22,36,842 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 5.62 சதவீதமாக உள்ளது.
கடந்த 24 மணி நேரத்தில் 16,49,108 கொவிட் பரிசோதனைகள் செய்யப்பட்டன. இதுவரை சுமார் 71.88 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 17.17 சதவீதமாக உள்ளது. தினசரித் தொற்று விகிதம் 15.52 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1792334
வணிகம் மற்றும் தொழில்துறை அமைச்சகம்
செயற்கை நுண்ணறிவு இந்தியாவின் வளர்ச்சிப் பயணத்தில் கிரியா ஊக்கியாக செயல்படும் மற்றும் 2047 ஆண்டிற்குள் வளர்ந்த நாடாக மாறும் இலக்கை அடைய உதவும்: திரு கோயல்
2047 ஆம் ஆண்டுக்குள் இந்தியா வளர்ந்த நாடாக உருவாக வேண்டுமானால், பிரதமர் திரு நரேந்திர மோடியின் ஆகஸ்ட் 15 ஆம் தேதி சுதந்திர தின உரையை மேற்கோள் காட்டி, “புதுமைகளை உருவாக்காத எந்த சமூகமும் தேக்கமடைகிறது” என்று மத்திய வர்த்தகம், தொழில்துறை, நுகர்வோர் நலன், உணவு, பொது விநியோகம் மற்றும் ஜவுளித் துறை அமைச்சர் திரு பியூஷ் கோயல் கூறியுள்ளார். செயற்கை நுண்ணறிவு உண்மையிலேயே இந்தியாவின் வளர்ச்சிப் பயணத்தில் ஒரு கிரியா ஊக்கியாக இருக்கும் என்றார்.
இந்தியாவில் உற்பத்தி திட்டம் செயற்கை நுண்ணறிவு தொழில்நுட்பத்துடன் இணைந்தால், உலகிற்கு உபகரணங்கள் மற்றும் தொழில்நுட்பம் இரண்டையும் வழங்கும் தொழிற்சாலையாக உலக அளவில் இந்தியா மாறும் என்று அவர் கூறினார்.
பொருளாதாரத்துறையின் செயல்பாடுகளில் செயற்கை நுண்ணறிவை பயன்படுத்தும் புதிய வழிகளை ஆராய்வதில் நாட்டில் இருக்கும் மிகப்பெரிய திறமை அணி நிச்சயமாக உதவும் என்று அவர் குறிப்பிட்டார்.
பல ஆண்டுகளாக, குறிப்பாக சவால் மிகுந்த கொவிட் காலங்களில் நாட்டின் அறிவியல் சமூகத்தின் முயற்சிகளுக்கு பெரும் உதவிகரமாக இருந்த அறிவியல் மற்றும் தொழில்நுட்பத் துறையின் அற்புதமான பணிகளுக்காக அமைச்சர் பாராட்டுகளைத் தெரிவித்தார்.
செயற்கை நுண்ணறிவு தொழில்நுட்பங்களைப் பயன்படுத்தி நமது அன்றாட வாழ்வில் செழிப்பைக் கொண்டுவர பல்வேறு வழிகளைப் பற்றி சிந்திக்கத் தொடங்குமாறு அவர் வலியுறுத்தினார்.
விவசாயிகள், மீனவர்கள் மற்றும் எம்எஸ்எம்இ துறை சார்ந்தவர்களின் வாழ்க்கையை மேம்படுத்துவதில் செயற்கை நுண்ணறிவு எவ்வாறு முக்கியப் பங்காற்ற முடியும் என்பதை ஆராயுமாறு அவர் கேட்டுக் கொண்டார்.
உள்துறை அமைச்சகம்
யூனியன் பிரதேசங்களில் மேம்பாட்டுத் திட்டங்கள்
யூனியன் பிரதேசங்களில் போக்குவரத்துத் தொடர்பு, தூய்மையான பசுமை எரிசக்தி, கழிவுப் பொருட்கள் நிர்வாகம், மின்சாரம், சுற்றுலா, அடிப்படைக் கட்டமைப்பு போன்றவற்றை மேம்படுத்துவதற்கு உள்துறை அமைச்சகம் பல்வேறு நடவடிக்கைகளை மேற்கொண்டுள்ளது.
இதன் காரணமாக யூனியன் பிரதேசங்களில் சுற்றுலாவும், இதர பொருளாதார செயல்பாடுகளும் ஊக்கம் பெற்றுள்ளன. சிவில் விமானப் போக்குவரத்திலும் இதர அடிப்படை கட்டமைப்பிலும் மேம்பாடு காணப்பட்டுள்ளது.
தற்சார்பு இந்தியா திட்டத்தின் கீழ் குறிப்பிட்ட யூனியன் பிரதேசங்களில் நுகர்வோருக்கு சிறந்த சேவை வழங்கவும், மின்சார விநியோகத்தில் செயல்திறனை மேம்படுத்தவும் நடவடிக்கைகள் எடுக்கப்பட்டுள்ளன. நல்ல நிர்வாகம் மற்றும், மேம்பாட்டிற்கு முன்மாதிரியாகவும், பொருளாதார வளத்தின் புதிய ஊக்குவிப்பாளர்களாகவும் யூனியன் பிரதேசங்களை மாற்றுவதற்கு மத்திய அரசு முயற்சி செய்து வருகிறது.
தீவுகளாக இருக்கும் யூனியன் பிரதேசங்களை உலகளாவிய சுற்றுலா மையங்களாக முழுமையாக மாற்றுவதற்கான பார்வை உள்ளது. யூனியன் பிரதேசங்களில் வாழும் மக்களின் வாழ்க்கைத்தரம் உயர்த்தப்படும். தரமான சுகாதார கவனிப்பை அனைவருக்கும் உறுதி செய்யும் வகையில் சுகாதார அடிப்படை கட்டமைப்பு விரிவாக்கப்படும். தொழில்நுட்பத்தை பயன்படுத்தி பசுமை எரிசக்தி மேம்படுத்தப்படும். இது தொடர்ச்சியான நடைமுறையாகும்.
மாநிலங்களவையில் இன்று கேள்வி ஒன்றுக்கு எழுத்து மூலம் அளித்த பதிலில் உள்துறை இணையமைச்சர் திரு நித்தியானந்த் ராய் இதனைத் தெரிவித்தார்.
ஆயுஷ்
ஆயுஷ் சுகாதார பிரிவுகளில் கோவிட் 19 தொற்று தீர்வுகளுக்கான தேடல்
கோவிட்-19 தொற்று நோய்த்தடுப்பிலும் சிகிச்சை மேலாண்மையிலும் ஆயுஷ் இடையீடுகள் / மருந்துகளின் தாக்கத்தை மதிப்பீடு செய்வதற்காக, குறுகிய கால ஆய்வு திட்டங்களை ஆதரிக்க ஒரு செயல்முறையை ஆயுஷ் அமைச்சகம் அறிவித்தது.
வெளிப்புற  ஆய்வு வகையின் கீழ் வரும் இந்த திட்டத்தில் பங்கு கொள்ள கோவிட்-19 பாதிப்புகளின் மேலாண்மையில் ஈடுபட்டுள்ள மருத்துவமனைகள் / நிறுவனங்கள் அழைக்கப்பட்டன. சார்ஸ்-கோவி-2 நோய்த்தொற்று மற்றும் கோவிட்-19 நோயின் தடுப்பு மற்றும் சிகிச்சை மேலாண்மையில் ஆயுஷ் இடையீடுகள் / மருந்துகளின் பங்கு மற்றும் தாக்கத்தை மதிப்பீடு செய்வது தொடர்பாக இந்த திட்டங்கள் இருக்க வேண்டும்.
அதிகபட்சம் ஆறு மாத கால அளவு கொண்ட, நிறுவன நெறிமுறைகள் குழுவின் ஒப்புதல் உள்ள திட்ட முன்மொழிதல்களுக்கு, ஆயுஷ் மருத்துவர்களை ஈடுபடுத்துதல், தொழில்நுட்ப மனித ஆற்றல், ஆய்வக விசாரணைகள் மற்றும் தொடர்புடைய அவசரத் தேவைகளுக்காக ரூ. 10 லட்சம் வரை நிதி உதவிக்கு பரிசீலிக்கப்படும்.
தகுதி அளவுகோல்கள், விண்ணப்பத்தை சமர்ப்பிக்கும் முறை மற்றும் விண்ணப்ப படிவம் ஆகியவை ஆயுஷ் அமைச்சகத்தின் வலைதளமான ayush.gov.in-இல் பதிவேற்றப்பட்டுள்ளன. https://main.ayush.gov.in/event/mechanism-support-short-term-research-projects-evaluating-impact-ayush-interventions-cum என்பது அந்த வலைப்பக்கத்துக்கான சுட்டி ஆகும்.
மின்னஞ்சல் மூலம் மட்டுமே விண்ணப்பங்கள் பெற்றுக் கொள்ளப்படும். emrayushcovid19[at]gmail[dot]com என்பது மின்னஞ்சல் முகவரி ஆகும்.
விண்ணப்பத்தை சமர்ப்பிக்க கடைசி தேதி 01/05/2020
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசிகளின் மொத்த எண்ணிக்கை 65.41 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 65.41 கோடியைக் கடந்துள்ளது. கடந்த 24 மணி நேரத்தில் 1,33,18,718 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 69,06,357 முகாம்களில் 65,41,13,508 தடுப்பூசிகள் போடப்பட்டுள்ளன.
கடந்த 24 மணி நேரத்தில் 33,964 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,19,93,644 ஆக உயர்ந்துள்ளது.
நம்நாட்டில் குணமடைந்தவர்களின் விழுக்காடு, 97.51 சதவீதமாக உள்ளது.
தொடர்ந்து 66 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 41,965 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,78,181 ஆக உள்ளது. இது, நாட்டின் மொத்த பாதிப்பில் 1.15 சதவீதம் ஆகும்.
கடந்த 24 மணி நேரத்தில் 16,06,785 பரிசோதனைகளும், இந்தியாவில் இதுவரை மொத்தம் 52,31,84,293 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 68 நாட்களாக 3 சதவீதத்திற்கும் குறைவாக, 2.58 சதவீதம் என்ற அளவிலும், தினசரி தொற்று உறுதி விகிதம் 2.61 சதவீதமாகவும் இன்று பதிவாகியுள்ளது. தொடர்ந்து 36 நாட்களாக அன்றாடத் தொற்று உறுதி விழுக்காடு 3 சதவீதத்திற்குக் குறைவாகவும், 86 நாட்களாக 5 சதவீதத்திற்கும் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1750985
பாதுகாப்பு அமைச்சகம்
கடல் டிராகன் 23 பயிற்சி
அமெரிக்க கடற்படை நடத்தும், கடல் டிராகன் 23 என்ற கூட்டுப் பயிற்சியில் கலந்துகொள்ள இந்திய கடற்படையின் விமானம் அமெரிக்காவின் குவாம் நகரை 14ம் தேதி சென்றடைந்தது. எதிரி நாடுகளின் நீர்மூழ்கிக் கப்பல்களுக்கு எதிரான இந்தத் தொலைதூர பயிற்சி மூன்றாவது முறையாக இந்தாண்டு நடைபெறுகிறது.
15ம் தேதி தொடங்கிய இந்தக் கூட்டுப் பயிற்சி 30ம் தேதி வரை நடைபெறும். கடந்த சில ஆண்டுகளாக பங்கேற்கும் நாடுகளின் எண்ணிக்கை அதிகரிப்புடன் இந்தப் பயிற்சி விரிவடைந்து வருகிறது. இதில் நவீனப் பயிற்சிகள் சேர்க்கப்பட்டுள்ளன.
கடலுக்கடியில் செல்லும் நீர்மூழ்கிக் கப்பல்களை கண்டறியும் திறன்களை, பயிற்சியில் பங்கேற்கும் விமானங்கள் கொண்டிருக்கும். இந்த விமானங்கள் தங்களது கண்டுபிடிப்பை மற்ற பயிற்சி விமானங்களுடன் பகிர்ந்து கொள்ளும். இந்தப் பயிற்சியில் இந்தியக் கடற்படையின் பி81, பி8ஏ பிரிவு விமானங்கள் பங்கேற்கும் அமெரிக்கா, ஜப்பான், கனடா, கொரியா ஆகிய நாடுகள் இந்தக் கூட்டுப் பயிற்சியில் கலந்து கொண்டுள்ளன.
நட்பு நாடுகளின் கடற்படைகளுடன் ஒருங்கிணைப்பை வலுப்படுத்துவதை இந்தக் கூட்டுப் பயிற்சி நோக்கமாகக் கொண்டுள்ளது.
பிரதமர் அலுவலகம்
உலக மகளிர் குத்துச்சண்டை போட்டியில் தங்கப் பதக்கம் வென்ற சவீதி பூராவுக்கு பிரதமர் வாழ்த்து
உலக மகளிர் குத்துச்சண்டை போட்டியில் தங்கப் பதக்கம் வென்ற குத்துச்சண்டை வீராங்கனை சவீட்டி பூராவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் தனது ட்வீட்டர் பதிவில்:
"சவீதி பூரா சிறப்பான செயல்திறனை வெளிப்படுத்தியுள்ளார். உலக மகளிர் குத்துச்சண்டை போட்டியில் தங்கப் பதக்கம் வென்றதற்காக பெருமைப்படுகிறோம். உலக குத்துச்சண்டை போட்டியில் அவரது வெற்றி வரவிருக்கும் பல விளையாட்டு வீரர்களுக்கு ஊக்கமளிக்கும்." என்று தெரிவித்துள்ளார்.
ஜவுளித்துறை அமைச்சகம்
பருத்திக்கான குறைந்தபட்ச ஆதரவு விலை நிர்ணயம்
பருத்திக்கான ஆதரவு விலையை நடுத்தர நீளம் கொண்ட பஞ்சுக்கு குவிண்டாலுக்கு ரூ.6,080 எனவும், நீண்ட நீளம் கொண்ட பஞ்சுக்கு குவிண்டாலுக்கு ரூ.6,380 எனவும் , 2022-23-ஆம் பருவத்துக்கு  குறைந்தபட்ச ஆதரவு விலை நிர்ணயிக்கப்பட்டுள்ளது. இது கடந்த ஆண்டைவிட 6 சதவீதம் அதிகமாகும்.
உற்பத்தி சார்ந்த ஊக்குவிப்புத் திட்டத்தின் கீழ் 64 பேர் கலந்து கொண்டுள்ளனர். இந்தத் திட்டத்தில் ரூ.19,798 கோடி முதலீடு செய்யப்படும் என்றும் 2.45 லட்சம் பேருக்கு வேலைவாய்ப்பு உருவாக்கப்படும் என்று எதிர்பார்க்கப்படுகிறது. உற்பத்தி சார்ந்த ஊக்குவிப்புத் திட்டம் நாடு முழுவதும் செயல்படுத்தப்பட்டு வருகிறது.
ஜவுளித்துறையை மேம்படுத்த மத்திய அரசு பல்வேறு திட்டங்களை செயல்படுத்தி வருகிறது. இந்தியா இதுவரை 13 தடையற்ற வர்த்தக ஒப்பந்தங்களை கையெழுத்திட்டுள்ளது. அண்மையில் ஐக்கிய அரபு அமீரகம் ஆஸ்திரேலியா ஆகிய நாடுகளுடன் இந்த ஒப்பந்தம் செய்து கொள்ளப்பட்டுள்ளது.
மக்களவையில் ஜவுளித்துறை இணை அமைச்சர் திருமதி தர்ஷனா ஜர்தோஸ் எழுத்து மூலம் அளித்த பதிலில் இதனைத் தெரிவித்தார்.